jkorsvik/nowiki_second_scrape_merged huggingface dataset:
Bugatti EB218

Bugatti EB218 var en konseptbil fra det franske bilmerket Bugatti, første gang presentert på bilutstillingen i Genève i 1999. Modellen er en firedørs coupé inspirert av Bugatti Royale fra 1920-tallet, med en akselavstand på 3 meter og en lengde på 5 385 mm. Over taket går en langsgående profil, hentet fra Bugatti Atlantic, og modellen deler for øvrig en rekke designelementer med konseptbilen Bugatti EB112 fra 1993. EB218 ble designet av ItalDesign som Bugattis luksusmodell, men da VAG overtok Bugatti ble forslaget forkastet.


== Motor ==
Under panseret sitter en Volkswagen-designet W18-motor på 6,3 liter. Motoren er utstyrt med tre rekker à seks sylindre i en 60 graders vinkel, og er dermed helt ulik W16-motoren som brukes i Bugatti Veyron. Effekten er oppgitt til 555 hk og 650 Nm, nøyaktig det samme som konseptbilen EB118.


== Lignende modeller ==
Bugatti EB112
Bugatti EB118


== Eksterne lenker ==
«Bugatti EB 218 - Ultimatecarpage.com». 1998–2007. Besøkt 5. november 2007. «Bugatti EB 218 - conceptcarz.com». 1998–2007. Besøkt 19. februar 2009.
Dario Vidošić

Dario Vidošić (født 8. april 1987 Osijek i Kroatia) er en australsk fotballspiller som spiller for klubben Arminia Bielefeld på lån fra den tyske klubben 1. FC Nürnberg, som er en del av det tyske Bundesliga. 
Vidošić sine foreldre flyttet til Australia fra Kroatia under Jugoslavia i 1988, da hans far Rado fikk et tilbud om å spille for den australske klubben Queensland Lions. Familien bosatte seg derfor i nærheten av Brisbane i Australia, hvor Dario vokste opp og gikk på Cavendish Road State High School. 
Dario Vidošić spilte med laget Queensland Lions fra 2004 og han deltok også i en nasjonal fotball-konkurranse for skolegutter. Han fikk et stipend til Australian Institute of Sport og trente i fotball -programmet før han ble med på det australske A-League, og signerte en toårskontrakt med Queensland Roar i begynnelsen av sesongen 2006-2007. 
I oktober 2006 ble Vidošić valgt inn i den australske U-20 troppen, kjent som Young Socceroos, og fortsatte med å konkurrere innen AFC Youth Championships i India i 2006. I februar 2007 spilte han for den australske U-23 laget, det Olyroos, i en OL-kvalifiseringskamp i Adelaide, scoret det 11. målet i Australias kamp mot over det kinesiske Taipei der Australia vant 11-0. 


== Eksterne lenker ==
Offisielt nettsted 
(en) Dario Vidosic – kategori av bilder, video eller lyd på Commons 
(en) Dario Vidošić – FIFA 
(en) Dario Vidošić – K League database 
(en) Dario Vidošić – Transfermarkt 
(en) Dario Vidošić – national-football-teams.com 
(en) Dario Vidošić – WorldFootball.net 
(en) Dario Vidošić – FootballDatabase.eu 
(de) Dario Vidošić – fussballdaten.de 
(en) Dario Vidošić – Soccerway 
(en) Dario Vidošić – FBref 
(es) Dario Vidošić – as.com
Joshua Kennedy

Joshua Blake Kennedy (født 20. august 1982 i Wodonga i Victoria) er en australsk internasjonal fotballspiller som spiller spiss for det australske landslaget og for fotballklubben Nagoya Grampus. 
Den 11. januar 2008 annonserte den tyske Bundesliga-klubben Karlsruher SC signeringen av Joshua Kennedy for en hittil ukjent overgangssum. Han var under kontrakt til utgangen av juni 2011. Kennedy scoret fire mål på sine fem første kamper for denne klubben og ble tildelt mange godord for sine opptredener på banen. Den 17. juni 2009 signerte han for øvrig en kontrakt med Nagoya Grampus til 31. desember 2011. Kennedy scoret ett mål under sin debut-kamp for Nagoya Grampus.
I 1999 representerte Kennedy Australia i U17 VM og Young Socceroos i 2001 på U20 Youth World Cup i Argentina. Kennedy fikk sin første landskamp for det australske landslaget under en treningskamp i 2006 mot Liechtenstein forut for VM. Han gjorde seg bemerket i dette spillet med det ledene målet. Han kom inn som innbytter i Australias første VM 2006-spill, hvor Australia slo Japan 3-1 ved å score tre mål for Australia i kampens siste åtte minutter. 
En skade forhindret Kennedy fra å delta i Australia for 2007 AFC Asian Cup. Men han ble det australske landslaget da de skulle spille mot Argentina i en vennskapskamp den 11. september 2007. Den 6. februar 2008 scoret han sitt andre internasjonale mål mot Qatar i VM.
Kennedy har giftet seg med australske nasjonale basketballspilleren Jacinta Hamilton. 


== Eksterne lenker ==
(en) Joshua Kennedy – FIFA 
(jp) Joshua Kennedy – J.League Data 
(en) Joshua Kennedy – Transfermarkt 
(en) Joshua Kennedy – national-football-teams.com 
(en) Joshua Kennedy – WorldFootball.net 
(de) Joshua Kennedy – fussballdaten.de 
(en) Joshua Kennedy – Soccerway 
(en) Joshua Kennedy – FBref 
(es) Joshua Kennedy – as.com
Samir Handanovič

Samir Handanovič (født 14. juli 1984) er en slovensk fotballspiller som spiller for den italienske fotballklubben FC Internazionale Milano. Han har tidligere spilt for det slovenske landslaget.Handanovič startet sin karriere som fotballspiller hos klubben NK Domžale. Han signerte en kontrakt med klubben Udinese sommeren 2004. Han ble lånt ut til laget Treviso sommeren 2005, men i januar 2006, ble han byttet ut med Matteo Sereni til den italienske klubben Lazio.
Hans eldre fetter Jasmin Handanovič spilte for klubben FC Koper før han ble flyttet over til AC Mantova i 2007. De spiller begge på internasjonalt nivå som keepere for det slovenske landslaget.


== Referanser ==


== Eksterne lenker ==
(de) Samir Handanovič – Munzinger Sportsarchiv 
(en) Samir Handanovič – FIFA 
(en) Samir Handanovič – UEFA 
(en) Samir Handanovič – Transfermarkt 
(en) Samir Handanovič – national-football-teams.com 
(en) Samir Handanovič – WorldFootball.net 
(en) Samir Handanovič – Soccerbase.com 
(en) Samir Handanovič – FootballDatabase.eu 
(de) Samir Handanovič – fussballdaten.de 
(en) Samir Handanovič – Soccerway
Lazaros Khristodoulopoulos

Lazaros Khristodoulopoulos (gresk: Λάζαρος Χριστοδουλόπουλος; født 19. desember 1986) er en gresk fotballspiller som spiller for Atromitos FC. 
Khristodoulopoulos regnes som en av de mest lovende unge fotballspillerne fra Hellas. Han er en av medlemmene av det greske landslaget. Hans største styrke blir regnet for å være hans teknikk, fart og akselerasjon med ballen. Lazaros startet sin karriere som fotballspiller da han ble plukket opp av en talentspeider for klubben Omonoia Sindos i ung alder, og deretter spilte han for klubben Neapoli. Han ble hentet til klubben PAOK i 2004 før han skiftet til Panathinaikos i 2008.
Etter å ha spilt en imponerende sesong ble han kalt inn til det greske landslaget for første gang den 1. februar 2008 og gjorde sin fotball-debut i deres seier over Tsjekkia 4 dager senere den 5. februar 2008. 


== Referanser ==


== Eksterne lenker ==
(en) Lazaros Khristodoulopoulos – FIFA 
(en) Lazaros Khristodoulopoulos – UEFA 
(en) Lazaros Khristodoulopoulos – Transfermarkt 
(en) Lazaros Khristodoulopoulos – national-football-teams.com 
(en) Lazaros Khristodoulopoulos – WorldFootball.net 
(en) Lazaros Khristodoulopoulos – FootballDatabase.eu 
(en) Lazaros Khristodoulopoulos – Soccerway 
(en) Lazaros Khristodoulopoulos – EU-Football.info 
(en) Lazaros Khristodoulopoulos – FBref
Vargtass

Vargtass er en alkoholholdig drikk av finsk-svensk opphav, laget av vodka blandet med tyttebærjus (iblant tranebærjus).


== Referanser ==
Åretta ungdomsskole

Åretta ungdomsskole er en ungdomsskole på Søre Ål i Lillehammer. Skolen hadde 349 elever i 2017–18.
Elevene kommer fra Røyslimoen skole, Søre Ål skole, Vingrom skole og Vingar skole.


== Referanser ==


== Eksterne lenker ==
(en) Åretta ungdomsskole – kategori av bilder, video eller lyd på Commons 
Elevenes skoleavis
Hammartun skole

Hammartun skole er Lillehammers største skole. Skolen er både barne- og ungdomsskole. Den ble oppgradert og totalrenovert i 2006.


== Eksterne lenker ==
(en) Hammartun skole – kategori av bilder, video eller lyd på Commons
Smestad ungdomsskole

Smestad ungdomsskole er en av tre ungdomsskoler i Lillehammer. Skolen ligger på Smestadmoen, nord i Lillehammer. Smestad ungdomsskole har per 2019 294 elever og 39 ansatte. Smestad ungdomsskole ble bygd i 1968. Elevene kommer fra Jørstadmoen og Nordre Ål.


== Referanser ==


== Eksterne lenker ==
(en) Smestad ungdomsskole – kategori av bilder, video eller lyd på Commons
Liafoss kraftverk

Liafoss kraftverk er det nest øverste av totalt fire vannkraftverk i Opløvassdraget. 
Kraftverket henter vann fra Liavatnet som er oppdemt. Vannet fra Liavatnet kommer igjen fra de store magasinene Storvatnet og Mjøsundvatnet (via Liavatn kraftverk). Etter at vannet har passert Liafoss kraftverk renner det videre ut i Liavasselva til dammen til Ulefoss kraftverk.
Installert effekt er 2,9 MW fra en francisturbin. Årsproduksjon er 25 GWh.
Kraftverket ble modernisert med ny turbin i 2003. 
Kraftverkene i Opløvassdraget er

Liavatn kraftverk
Liafoss kraftverk
Ulefoss kraftverk
Salsbruket kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Collett.no Arkivert 24. juli 2011 hos Wayback Machine.
Spetals Verk Arkivert 28. september 2017 hos Wayback Machine.
Liavatn kraftverk

Liavatn kraftverk er det øverste av fire vannkraftverk i Opløvassdraget. 
Liavatn kraftverk utnytter fallhøyden fra Mjosundvatnet. Mjosundvatnet er oppdemt og vatnet føres i rør og tunneler forbi Hustjønna og til Liavatn kraftverk og deretter ut i Liavatnet. På sin ferd videre ut mot havet går vannet gjennom tre kraftverk til.
Installert effekt er 1,8 MW. Årsproduksjon er 9,8 GWh.
De fire kraftverkene i Opløvassdraget er 

Liavatn kraftverk
Liafoss kraftverk
Ulefoss kraftverk
Salsbruket kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Collett.no (arkiv)
Ulefoss kraftverk (Opløvassdraget)

Ulefoss kraftverk (Opløvassdraget) er det nest nederste av fire vannkraftverk i Opløvassdraget. 
Kraftverket henter vann fra en dam i Liavasselva. Vannet renner videre ut i Opløelva.
Installert effekt er 2,1 MW. Årsproduksjon er 15,4 GWh.
De fire kraftverkene i Opløvassdraget er:

Liavatn kraftverk
Liafoss kraftverk
Ulefoss kraftverk
Salsbruket kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Collett.no (arkiv)
Roy Mangersnes

Roy Mangersnes (født 16. juli 1978) er en norsk naturfotograf, bosatt i Sandnes. 
Mangersnes har studert biologi ved NTNU. Han er leder av foreningen Norske Naturfotografer, og tilknyttet bildebyrået Samfoto med arkivbilder i NTB scanpix' bildebase. Han er også med i Nature Picture Library.


== Bibliografi ==
Eksotiske Rogaland (2006) ISBN 9788292579077
Kjør. Et fristed for fugl og sel. A heaven for birds and seals (sammen med Gunnar Henriksen) (2009) ISBN 9788292579176
Mosvatnet og Stokkavatnet – en guide til fugler og dyr (2011) ISBN 9788230318270


== Utmerkelser ==
2006: Vinner i Årets naturfotograf, bladet Villmarksliv.
2008: Vinner i kategorien Verdens fugler i International Wildbird Photographer .
2009: Andreplass i kategorien Landskap i GDT European Wildlife Photographer of the Year.
2010: Hederlig omtale i kategorien Naturens studio i GDT European Wildlife Photographer of the Year.
2010: Hederlig omtale i kategorien Dyreportretter i BBC Wildlife Photogographer of the Year.
2011: Hederlig omtale i kategorien Dyrs adferd – fugl i BBC Wildlife Photogographer of the Year.
Salsbruket kraftverk

Salsbruket kraftverk er det nederste av fire vannkraftverk i Opløvassdraget. Det ligger på Salsbruket i Nærøy kommune i Trøndelag. 
Kraftverkene ble bygget for å levere kraft til Salbrukets tresliperi. Etter at fabrikken brant ned i 1985 leveres i dag mesteparten av kraften til kraftmarkedet. Salsbruket kraftverk utnytter fallhøyden fra dammen i Opløelva.
Installert effekt er 1,5 MW. Årsproduksjon er 11 GWh.
De fire kraftverkene i Opløvassdraget er:

Liavatn kraftverk
Liafoss kraftverk
Ulefoss kraftverk
Salsbruket kraftverk


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Collett.no (arkiv)


== Eksterne lenker ==
Salsbrukets tresliperi i brann (arkiv)
Oldenborg Idrætsselskab

Oldenborg Idrætsselskab er en idrettslag med base i Oslo, men de fleste av spillerne kommer ikke fra Oslo. Klubben drives kun på dugnadsbasis. 


== Tabell ==


== Historie ==
Klubben ble opprettet av studenter ved Det teologiske menighetsfakultet i 1999 og er aktiv innen volleyball, fotball, futsal og håndball. 
Oldenborg har per mars 2020 12 aktive lag:

Oldenborg Menn Senior A, 5. divisjon fotball
Oldenborg Menn Senior B, 7. divisjon fotball
Oldenborg Menn Senior C, 9. divisjon fotball
Oldenborg Menn Senior D, 9. divisjon fotball
Oldenborg Menn Senior A, 2. divisjon futsal
Oldenborg Kvinner Senior A, 4. divisjon fotball.
Oldenborg H1, 3. divisjon Volleyball
Oldenborg H2, 5. divisjon Volleyball
Oldenborg D1, 4. divisjon Volleyball
Oldenborg D2, 5. divisjon Volleyball
Oldenborg D3, 5. divisjon Volleyball
Oldenborg D1, 6. divisjon HåndballOldenborg er en klubb med tradisjon for en kristen praksis ved siden av. Klubbens motto er «Alt makter jeg i Ham som gjør meg sterk» (Fil. 4,13), og dette sitatet er også en del av klubbsymbolet, der det gamle kristne fiskesymbolet har en sentral plass.
Oldenborg fotball spiller sine hjemmekamper på Frogner Stadion.
I Norgesmesterskapet i fotball for herrer 2010 spilte klubben mot Kongsvinger i første runde og tapte 0-1. Året etter spilte de mot Vålerenga i første runde og tapte 1-12.


== Supporterklubb ==
Klubben har også en egen supporterklubb, Gyldenløvene, med om lag 100 medlemmer.


== Kilder ==
Alf Gjøsund: Takler uten besvergelser Artikkel i Vårt Land onsdag 12. mai 2010 side 14-15


== Eksterne lenker ==
Offisielt nettsted 
Oldenborg 2
Oldenborg 3
Oldenborgdamene
Oldenborg Volleyball
Arkitekturåret 1905

Arkitekturåret 1905 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1905.


== Bygninger ==
Euville City Hall, in Euville, France, is designed by Georges Biet and Eugène Vallin, with stained glass by Jacques Gruber.
Stoclet palasset, Brussel av Josef Hoffmann.
Berliner Dom i Berlin, Tyskland fullføres.
Darwin D. Martin House fullføres i Buffalo, New York av Frank Lloyd Wright
Laranjeiras fotballstadion i Rio de Janeiro, Brasil - hjemmebanen til laget Fluminense
Moneta House, en argentinsk meteorologistasjonen med et magnetisk observatorium bygget på Laurie Island i Antarktis


== Hendelser ==
Dannelsen av Dresden Die Brücke ekspresjonistiske arkitekturbevegelse.


== Priser ==
Neuhausenske pris – Helge Bojsen-Møller for Et Frøkenkloster
Royal Gold Medal – Aston Webb
Prix de Rome – Camille Lefèvre


== Fødsler ==
22. januar - Karola Bloch, polsktysk arkitekt, sosialist og feminist (død 1994)
3. februar - Hermann Henselmann, tysk arkitekt (død 1995)
19. mars – Albert Speer, tysk arkitekt og rustningsminister i Adolf Hitlers regjering (død 1981)
13. april – Bernard Rudofsky, amerikansk forfatter og arkitekt (død 1988)
25. mai - Nils Ahrbom, svensk arkitekt (død 1997)
24. juni – Michael Scott, irsk arkitekt (død 1989)
12. august - Louis Arretche, fransk arkitekt (død 1991)
18. september - Robert Kramreiter-Klein, østerriksk arkitekt (død 1965)
17. oktober - Franco Albini, italiensk arkitekt (død 1977)
André Minangoy, fransk arkitekt (død 1985)


== Dødsfall ==
9. mars - Ludvig Fenger, dansk arkitekt (født 1833)
22. august – Alfred Waterhouse, britisk arkitekt (født 1830)
24. august - Fritz Koch, dansk arkitekt (født 1857)
Adolf Cluss, tyskfødt amerikansk arkitekt (født 1825)


== Se også ==
Verneombud

Verneombud er en valgt person i en bedrift eller organisasjon som skal se til at virksomheten ivaretar arbeidstakernes sikkerhet, helse og velferd i tråd med arbeidsmiljøloven. Alle bedrifter som har ansatte skal ha et verneombud, men det kan gjøres unntak for mindre bedrifter. Arbeidstilsynet er kontroll og klageinstans for å sikre at bedriftene følger kravene i arbeidsmiljøloven. Verneombudet har rett til å stanse farlig arbeid, dvs om det foreligger umiddelbar fare for liv eller helse. Mens tillitsvalgte står i en interessekonflikt med ledelsen, virker verneombudet mot et felles mål som gjelder alle parter i arbeidslivet.


== Referanser ==
Julius Fritzner

Julius Christopher Fritzner (født 28. desember 1828 i Skjeberg i Østfold, død 12. februar 1882 i Kristiania) var en norsk konditor og hotelleier.
Julius Fritzner grunnla Grand Hotel i Christiania i 1874. Han gjorde Grand til byens fremste hotell og restaurant.
Restaurant Julius Fritzner er en restaurant i dagens Grand Hotel som har fått sitt navn fra hotellets grunnlegger. 


== Referanser ==


== Eksterne lenker ==
Julius Fritzner Arkivert 23. mars 2010 hos Wayback Machine. hos Grand Hotel
Anders Hornslien

Anders Hornslien (født 6. desember 1970 i Oslo) er en norsk tidligere politiker (Ap) og leder i AUF i Oslo 1991–1993, medlem av Oslo bystyre 1991–1993 og leder i Europeisk Ungdom 1993–1996. I denne perioden ble han en av de sentrale aktørene i den såkalte AUF-saken hvor det ble jukset med medlemslistene for å generere høyere statsstøtte til organisasjonen. Han ble senere dømt til 5 måneder fengsel for dette.Hornslien var vararepresentant til Stortinget fra Oslo i periodene 1993–1997 og 1997–2001 og møtte fast for statsrådene Bjørn Tore Godal og Jens Stoltenberg 1993–1997 og 2000–2001. Etter å ha forlatt politikken har han jobbet for TV og radio, henholdsvis Metropol TV og Kanal 24.
Fra 1986 til 1989 gikk han på  Lambertseter videregående skole. 
Hornslien er åpent homofil, og var verdens første parlamentsmedlem til å inngå homofilt partnerskap i 1996 med tidligere statssekretær og partifelle Vidar Ovesen. For dette har han også måttet tåle trakassering.I mars 2014 ga Hornslien ut boka Roma - 100 unike opplevelser på Kagge Forlag. En personlig Roma-bok med 100 anbefalinger basert på at Hornslien har bodd i Roma siden 2005. Boka lå fire uker på bestselgerlistene i 2014. Han er siden 2009 partner i selskapet Italian Escape som driver firma- og gruppeturer og guidede tematurer i Italia.


== Referanser ==


== Eksterne lenker ==
(en) Anders Hornslien på Internet Movie Database 
(no) Anders Hornslien hos Stortinget 
(no) Anders Hornslien hos Norsk senter for forskningsdata
El Salvador under Sommer-OL 2000

El Salvador under Sommer-OL 2000. Åtte sportsutøvere, fire menn og fire kvinner fra El Salvador deltok i seks sporter, bueskyting, judo, skyting, svømming, sykling og vektløfting under Sommer-OL 2000 i Sydney. Det var sjuende gangen som El Salvador deltok i et sommer-OL, de vant ikke noen medaljer.


== Medaljer ==


== Eksterne lenker ==
Resultater og profilside Arkivert 3. desember 2013 hos Wayback Machine. på sports-reference.com
Mama from the Train

«Mama from the Train» (også kjent som «Mama from the Train, A Kiss, A Kiss») er en amerikansk populærmusikksang med melodi og tekst av Irving Gordon. Den ble publisert i 1956.
Sangen handler om minnene om en nå avdød mor, hvis Pennsylvania Dutch-influerte engelsk avstedkommer lystige uttrykk.
Den best kjente versjonen ble spilt inn på plate av Patti Page. Innspillingen ble utgitt av Mercury Records med katalognummer 70971.Tittelen, som trykket på notearket, «Mama from the Train (A Kiss, A Kiss)», og den første linjen i refrenget, «Throw Mama from the train, a kiss, a kiss», har gitt inspirasjon til følgende:

Homer and Jethro, en countrymusikkkomedieduo, har spilt inn en versjon av denne sangen på plate som innbefattet linjen «Throw Mama from the train, but quick, quick». Den ble utgitt på LP-platen Songs to Tickle Your Funny Bone (RCA Camden CAS 948) i 1966.
I New York City i 1950-årene hadde jødiske gatehandlere som solgte knish i nærheten av tunnelbanestasjonene skilt som vitset med «Throw Mama from the train, a knish, a knish – don't leave her hungry behind».
I 1987 spilte Danny De Vito og Billy Crystal i den sorte komedien, Kast mamma av toget (Throw Mama from the Train), som også var inspirert av Alfred Hitchcocks Farlig reisefølge (Strangers on a Train) fra 1951.


== Norsk versjon ==
Jacob Hjelte har skrevet en norsk tekst. På norsk bærer den tittelen «Hvor du enn i verden drar».


=== Innspilling ===
Nora Brockstedt, Arvid Sundins orkester. Utgitt på 78-platen RCA NA 1091 i 1957.


== Listeplasseringer ==


== Referanser ==
Silje Karine Muotka

Silje Karine Muotka (samisk: Elle-Rávnná Eli Silje Karine, født 12. april 1975) fra Nesseby er en norsk samisk politiker som fra 21. oktober 2021 er sametingspresident i Norge. Hun er bosatt i Alta, og representerer partiet Norske Samers Riksforbund.


== Utdannelse og yrkesliv ==
Muotka har utdannelse i juss og kulturkunnskap fra Universitetet i Tromsø – Norges arktiske universitet, og masteremner i organisasjon og ledelse fra Handelshøgskolen i Bodø.
Hun er bosatt i Alta og er prosjektleder ved Universitetet i Tromsø. Hun er gift og har to barn.


== Politisk virke ==
Muotka har siden ungdomstiden vært engasjert i samepolitiske spørsmål og har fra 1990-tallet hatt ulike verv i samiske organisasjoner.  
Hun ble første gang valgt inn i Sametinget i 2009, fra Nordre valgkrets. Hun ble gjenvalgt i Sametingsvalget 2013, og gjenvalgt på nytt i 2017 og 2021.Muotka var medlem av Sametingsrådet fra 2013 til 2021. Da Muotka første gang tok plass i Sametingsrådet med ansvar for blant annet næring og utdanningssaker, overtok Inger Elin Utsi hennes plass på Sametinget, som hennes vararepresentant. I sametingsvalget i 2017 ble Muotka valgt inn igjen, og NSR fikk inn to representanter i Nordre valgkrets da også advokat Nils Mikkelsen Utsi kom inn. Muotka ble valgt til sametingsrådet for flertallsposisjonen i Muohtačálmmit-samarbeidet. Ansvarsområder er næring, areal, miljøsaker og regionalpolitikk. 
Etter sametingsvalget 2021 ble hun valgt til sametingspresident.


== Verv ==


=== Verv i Sametinget ===
2009–2013: Sametingsrepresentant; leder av Sametingets oppvekst-, omsorg- og utdanningskomité
2013–: Sametingsrepresentant; medlem av Sametingsrådet
2021–: Sametingspresident


=== Andre verv ===
1995–1998 Leder for Norske Samers Riksforbund, ungdomsutvalget
1996–1999 Medlem i styret for Senter for samiske studer, Universitetet i Tromsø
2004–2005 Leder for Tromsø Sameforening
2006–2008 Leder for Norske Samers Riksforbund
2008–2013 Styremedlem for Finnmarksløpet
2012–2013 Styreleder for Alttá sámiid searvi


== Referanser ==


== Eksterne lenker ==
(en) Silje Karine Muotka – kategori av bilder, video eller lyd på Commons 
Sametinget - Silje Karine Muotka Arkivert 21. juni 2019 hos Wayback Machine.
Tan Dun

Tan Dun (kinesisk: 谭盾, pinyin: Tán Dùn, født 18. august 1957 i Si Mao i Changsha i provinsen Hunan i Folkerepublikken Kina) er en kinesisk komponist bosatt i New York City. 
Hans komposisjoner sammenknytter klassiske og moderne musikkelementer og binder sammen asiatiske med europeiske musikkretninger. Ved siden av orkestermusikk komponerer han operaer og filmmusikk.
I 1992–1996 oppstod hans første opera Marco Polo, som ble høyt rost av kritikere, og så fulgte i 1998 operaen Peony Pavilion uroppført under regi av Peter Sellars I 2006 kom operaen The First Emperor, uroppført under James Levine meds Plácido Domingo i tittelrollen, i New Yorks Metropolitan Opera.
Han er også kjent for å ha komponert musikken til filmene Crouching Tiger, Hidden Dragon og Hero, hvorav den førstnevnte gav ham en Oscar for beste filmmusikk.


== Referanser ==


== Eksterne lenker ==
(en) Offisielt nettsted 
(en) Tan Dun på Internet Movie Database 
(da) Tan Dun på Filmdatabasen 
(da) Tan Dun på Filmdatabasen 
(fr) Tan Dun på Allociné 
(en) Tan Dun hos The Movie Database 
(en) Tan Dun på Apple Music 
(en) Tan Dun på Discogs 
(en) Tan Dun på MusicBrainz 
(en) Tan Dun på Spotify 
(en) Tan Dun på Songkick 
(en) Tan Dun på Last.fm 
(en) Tan Dun på Last.fm 
(en) Tan Dun på Last.fm 
(en) Tan Dun på AllMusic
Afghanistan under Sommer-OL 2004

Afghanistan under Sommer-OL 2004. Tre mannlige og to kvinnelige sportsutøvere fra Afghanistan deltok i fire sporter, boksing, judo, friidrett og bryting under Sommer-OL 2004 i Athen. De vant ikke noen medaljer.


== Medaljer ==


== Kilder ==
Resultater og profilside Arkivert 21. januar 2009 hos Wayback Machine. på sports-reference.com